366 



nødvendigt for den at lade de store Vandmasser strømme ind 

 i Gabet. Maaske den kun i de kolde Have har kunnet finde de 

 Sværme af Krebsdyr, som den trænger til, og for saa vidt 

 bærer den jo Præg af sit højnordiske Hjem. 



Hvidfisken (Delphinapterus leucas) er en jevnt alsidig ud- 

 viklet Delfin ; den hører altsaa til en af Hvalernes øverste 

 Grupper. Den er blandt de hurtige Svømmere, der have Næse 

 og Pande omformede af Vandets Tryk: Bindevævet foran Næse- 

 aabningen er under Paavirkning af Vandets Modstand voxet op 

 til en stor fedtholdig Pude, en Slags Stødpude, der trænger 

 Næsegangen bagtil og selv lægger sig hen over Hovedskallens 

 Ansigt, som den, i Forening med de store Næsemuskler, trykker 

 fladt og paa andre Maader former. Den er blandt de Delfiner, 

 hos hvem Stødpuden er størst og Hovedskallen mest omformet. 

 Dens helt hvide Farve er maaske en Følge af dens Liv i de 

 nordligste Egne. Fiske især ere dens Føde ; ved Grønland skal 

 det særlig være Stimer af Torskefiske, den forfølger. 



Narhvalen (Monodon monoceros) er en nær Slægtning af 

 Hvidfisken, i en enkelt Henseende dog naaet til et højere Trin: 

 Tænderne , der hos Hvidfisken som hos de fleste Delfiner ere 

 smaa og svage, fordi der ikke gjøres stor Brug af dem, ere 

 helt vantrevne med Undtagelse af den forreste Tand i Hannens 

 ene Overkjæbe, der er voxet ud til en mægtig Stødtand. Hvor- 

 for denne Tand har faaet denne udvikling, har man endnu ikke 

 udfundet; siden den mangler hos Hunnen, kan den neppe have 

 stor Betydning for Dyrets Liv; maaske er den kun at regne for 

 en Slags Tegn paa overflødig Kraft ligesom forskjellige Pry- 

 delser hos Hannerne af saa mange andre Pattedyr. Flyndere, 

 som den jo ved Grønland kan faa i Overflod, skulle være noget 

 af dens bedste Føde; umuligt er det vel ikke, at det er sandt, 

 hvad man har sagt, at Stødtanden bruges til at jage Flynderne 

 op fra Havbunden; Narhvalerne pleje jo at gaa i Flok; Han- 

 nernes Gjerning vil da ogsaa være til Gavn for Hunnerne. 

 XXI. 24 



